als_Latn dik_Latn sag_Latn
Erjon Bogdani, trajneri i Kombëtares së 19 vjeçarëve, në një intervistë për ‘SuperSport’, ka folur për trajnerin e ri të Kombëtares Shqiptare, Kristian Panuçin, me të cilin ka dueluar mjaft herë me të në Seria A dhe është shprehur mjaft i lumtur që ai e ka marrë drejtimin e kuqezinjve.
‘Më bëhet shumë qejfi sepse është moshë e re dhe ka shumë eksperiencë si futbollist pasi ka luajtur në të gjitha ekipet më të mira të Europës. Besoj se ka për të bërë më të mirën për Kombëtaren’.
Ndërkohë që Bogu shprehet se duelet me të nuk kanë qënë asnjëherë armiqësore.
‘Si lojtar nuk mund të flas unë sepse e tregon karriera që ka bërë. Kam luajtur shumë kundër tij dhe ka fituar shumë ndeshje ndaj meje. Kam pasur marrëdhënie të mira në fushën e lojës. Më bëhet qejfi sepse e njoh dhe është njeri pozitiv. Për duelet duhet të pyesësh më shumë atë se sa mua. Kam fituar kundër Romës ndaj tij dhe kam marrëdhënie mjaft të mira’.
als_Latn als_Latn als_Latn als_Latn